tartuNLP/wikipedia-smugri-20251201 huggingface dataset:
Narva PSK

Narva PSK (Narva Paemurru Spordikool) on Narvas asuv harrastusjäähokiklubi. Mängib Unibet Hokiliigas. Koduareen: Narva Jäähall. Praegune riigi meister. Eesti tituleerituim klubi.
Ajalugu.
Narvast pärit Krenholm oli üks enim ehitud hokiklubisid Eestis. Esimest korda tuli ta meistriks 1967. Enne NSV Liidu lagunemist tuli 8 korda meistriks. Ta tuli iseseisvusaastate jooksul meistriks veel 8 korda.
Rahaprobleemide tõttu saadeti klubi 2010. aastal laiali, kuid 2011. aastal loodi see uuesti nimega Narva PSK.
2016. aasta veebruaris tuli ennetähtaegselt Eesti meistriks. 2017. aasta märtsis võitis meeskond taas kuldmedalid ja sama aasta sügisel võisteldi IIHF-i kontinentaalkarikavõistlustel 2017–18, kus oldi ühes grupis Ukraina HC Donbassi, Poola GKS Tychy ja Läti koondisega HK Kurbads, kuid ei läbinud kvalifikatsiooni teist ringi, saavutades grupi neljanda koha.
Narva PSK pidi algselt kuuluma avatavasse Balti hokiliigasse, kuid koroonapandeemia tõttu ei saanud nad osaleda ja seejärel asus nende asemele HC Everest.
2024. aastal tuli Narva hokimeeskond Eesti meistriks ja esindab riiki taas 2024-25 IIHF-i kontinentaalkarikavõistlustel B-grupis, mille mängud peetakse Narvas.
Saavutused.
Eesti meistrivõistluste kuld (19): 1967, 1969, 1971, 1973, 1975, 1986, 1988, 1990, 1991, 1992, 1993, 1994, 1995, 1996, 1994, 1995, 1996, 1998, 2001, 2016, 2017, 2024
Eesti meistrivõistluste hõbe (14): 1968, 1970, 1974, 1980, 1981, 1987, 1997, 1999, 2000, 2002, 2003, 2004, 2015, 2019
Eesti meistrivõistluste pronks (10): 1982, 1983, 1984, 1985, 1989, 2005, 2007, 2008, 2013, 2014
HC Panter Tallinn

HC Panter Tallinn (nimetatud ka "HC Tallinn, Tallinn(a) Purikad") on Tallinnas asuv Eesti jäähokiklubi, mis mängib Meistriliigas. Klubi asutati 2001. aastal. 
Klubi koduväljak on Škoda Arena.
HC Tallinn

HC Tallinn on Eestis tegutsev 2012. aastal loodud käsipalliklubi. Klubi loomise eestvedaja oli endine koondisemängija Risto Lepp.
HC Tallinnal on 2014. aastal asutatud tütarklubi HC Tartu. 2015. aastal asutatud tütarklubist HC Pärnu kasvas 2018. aasta novembris iseseisvaks käsipalliklubiks HC Pärnu/Paikuse.
Mūza Rubackytė

Mūza Rubackytė (sündinud 19. mail 1959 Kaunases) on leedu pianist ja muusikapedagoog.
Juba 7-aastaselt tegi ta kontsertpianisti debüüdi. 13-aastaselt võitis ta Leedu noorte pianistide konkursi ja sai võimaluse minna õppima Moskvasse Tšaikovski-nimelisse konservatooriumi. Ta õppis Jakov Flieri klassis. Järgnesid võidud mitmel suurel konkursil ja esinemised üle terve Nõukogude Liidu.
1991. aastast elab ta Pariisis.
Juris Hartmanis

Juris Hartmanis ( 5. juuli 1928 Riia – 29. juuli 2022) oli läti päritolu USA matemaatik. 1993. aastal sai ta (koos Richard Stearnsiga) Turingi auhinna. 
Tema isa oli kindral Mārtiņš Hartmanis ja õde Astrid Ivask. Isa arreteeriti aastal 1940, edasiste repressioonide kartuses emigreerus pere Saksamaale. Juris Hartmanis lõpetas seal Marburgi ülikooli ja kolis USA-sse. 1955. aastal sai ta California Tehnoloogiainstituudi juures doktorikraadi.
1993. aastal pälvis ta töö eest algoritmilise keerukuse teooria loomisel Turingi auhinna.
Tunnustus.
Ta oli valitud ka Läti Teaduste Akadeemia välisliikmeks.
János Bolyai

János Bolyai (15. detsember 1802 Kolozsvár – 27. jaanuar 1860 Marosvásárhely) oli ungari matemaatik ja insener, üks mitteeukleidilise geomeetria rajajatest. Ta on ungari teaduse suurkuju, üks kuulsamaid ungari matemaatikuid.
Bolyai sündis Austria-Ungaris Kolozsváris (tänapäeval Cluj-Napoca Rumeenias) matemaatik Farkas Bolyai ja Zsuzsanna Benkő esimese lapsena. Ta oli ka oma isa õpilane.
Ta õppis Viini sõjaväeakadeemias ja lõpetas selle suurepäraste tulemustega sõjaväeinsenerina, läbides 7-aastase õppekava 4 aastaga. Juba õpingute ajal huvitus ta sedavõrd Eukleidese 5. aksioomist (paralleelide aksioom), et tema isa ütles talle: "Ma palun, jäta Jumala eest sellega tegelemine. Karda seda mitte vähem kui meelelisi naudinguid, sest see võib samuti võtta kogu sinu aja ja röövida su tervise, meelerahu ja elurõõmu." János jätkas sellest hoolimata oma uuringut ja jõudis järeldusele, et 5. aksioom on sõltumatu teistest geomeetria aksioomidest ja selle eitusele võib rajada teisi järjekindlaid geomeetriaid. Ta kirjutas oma isale: "Ma lõin uue, teistsuguse maailma eimillestki."
1831. aastal ilmunud teosega "Appendix" pani ta aluse mitteeukleidilisele geomeetriale. See ilmus tema isa matemaatikaõpiku lisana.
Python europaeus

Python europaeus oli miotseeni ajastul elanud maoliik. Holotüüp pärineb Prantsusmaalt.
Python maurus

Python maurus oli miotseeni ajastul elanud maoliik.
Kurg (tähtkuju)

Kurg (ladina "Grus") on lõunataeva tähtkuju, mis on 366 ruutkraadi suurune, olles 88 tähtkuju seas 45. kohal.
Tähtkuju moodustasid Pieter Dirkszoon Keyser ja Frederick de Houtman 16. sajandi lõpus. 
Heledaim täht on Al Nair (α Gruis), mille tähesuurus on 1,73.
As Long As You Love Me

"As Long As You Love Me" on Ameerika poistebändi Backstreet Boys esitatud laul, mis anti välja singli ja muusikavideona. Laul oli albumi "Backstreet's Back" teine singel. See anti välja 1997. aasta septembris. See on bändi üks suurimaid hitte ja seda peetakse nende üheks nimilooks.
HK Stars

HK Stars (ka "Tallinn Stars, Tallinna HK Stars") oli jäähokiklubi Tallinnas. Klubi tegutses aastatel 2002–2009. 
Klubi koduväljak oli Tallinna Linnahallis.
Nad saavutasid neljal korral esikoha Meistriliigas.
HK Tartu Kalev-Välk

HK Tartu Välk 494 (2007-2018 HK "Tartu Kalev-Välk") on Tartu esindusmeeskond jäähokis. Ta mängib Eesti meistriliigas. Klubi asutati 1994. aastal.
Tartu Välk 494 on 14-kordne Eesti meister jäähokis, seitsmel korral on jäädud hõbedale ning kahel korral pidanud leppima pronksiga.
Klubi koduväljak on Astri Arena.
Tartu Välk 494

Tartu Välk 494 võib tähendada:
Sorry Seems to Be the Hardest Word

"Sorry Seems to be the Hardest Word" on inglise bändi Blue ja Elton Johni esitatud laul, mis anti välja singli ja muusikavideona.
Savoia krahvkond

Savoia krahvkond (prantsuse: "Comté de Savoie", itaalia: "Contea di Savoia") oli Saksa-Rooma riigi osariik, mis tekkis koos Šveitsi vabade kommuunidega Arelaadi kokkuvarisemisel 11. sajandil.
Ajalugu.
"Sapaudia" maad Genfi järvest lõunas, ulatudes Rhône'i jõest Lääne-Alpideni, olid olnud Ülem-Burgundia ("Bourgogne transjurane") osa, mida 9. sajandi keskpaigast valitses Bosoniidist hertsog Hugbert. Koos naabruses asunud Burgundia vabakrahvkonnaga ("Franche Comté") sai see aastal 933 osaks suuremast Arelaadist kuningas Rudolf II võimu all.
Umberto I Valgekäsi Savoia dünastiast sai krahvitiitli viimaselt Arelaadi kuningalt, Rudolf III-lt aastal 1003. Ta toetas keiser Heinrich II pärandinõuet ja sai vastutasuks Valle d'Aosta maad. Pärast kuningas Rudolfi surma aastal 1032 nõustus Umberto kohe Heinrichi järglase, keiser Konrad II võimuga. Oma abi eest konfliktis krahv Eudes II de Blois'ga sai ta vastutasuks Maurienne'i Vienne'i krahvkonna põhjaosas, mis siis oli Vienne'i peapiikoppide vasall, samuti territooriumid Chablais piirkonnas ja Vallée de la Tarentaise'is, mis oli Tarentaise peapiiskoppide lään Moûtiers'is.
Kuigi Arelaat jäi Saksa-Rooma riigi titulaarkuningriigiks, säilitasid Umberto järglased oma iseseisvuse krahvidena. Tema noorem poeg Otto abiellus aastal 1046 Torino markkrahvi Olderico Manfredi II tütre Adelaide di Susaga ja omandas seeläbi külgnevad Torino margi (Susa) Piemonte maad.
Krahvid suurendasid veelgi oma territooriumi, kui nad pärisid aastal 1218 hääbunud Zähringitelt Vaud' maad Genfi järvest põhjas. Aastal 1220 okupeeris krahv Tommaso I Pinerolo ja Chambéry ("Kamrach") linnad, millest hiljem sai Savoia pealinn. Aastal 1240 kutsuti tema noorem poeg Pietro II Inglismaale kuningas Henry III poolt, kes oli abiellunud Pietro õetütre Provence'i Eleanor. Ta sai ameti "Lord Warden of the Cinque Ports" ja tiitli "Earl of Richmond" ning püstitas Londonisse Savoia palee.
Aastal 1313 sai krahv Amedeo V Suur keiser Heinrich VII käest ametlikult otse keisrile alluvuse staatuse. Otsene ülem Arelaat lakkas tõhusalt olemast, kui Dauphiné läks aastal 1349 Prantsuse kroonprints Charles V-le ja "Roheline krahv" Amedeo VI nimetati aastal 1365 keiser Karl IV poolt Arelaadi riigivikaariks.
"Punane krahv" Amedeo VII saavutas juurdepääsu Vahemerele Nice'i krahvkonna omandamisega aastal 1388, tema poeg Amedeo VIII Rahumeelne ostis aastal 1401 Genfi krahvkonna. Laienenud Savoia maad ülendati aastal 1416 Saksa kuninga Sigismundi poolt lõpuks hertsogkonnaks (vaata Savoia hertsogkond 1416–1718).
 Aastal 1416 ülendati Amedeo VIII Savoia hertsogi seisusse.
Laokohaõigus

Laokohaõigus (saksa keeles "Stapelrecht") on keskajal mõnel linnal olnud õigus nõuda mingis kindlas suunas sõitvatelt kaupmeestelt, et need oma kaupu selles linnas müügiks pakuksid või linna veovahenditele ümber laadiksid.
Laokohaõiguse andis harilikult maaisand, kuid näiteks Tallinn, Riia ja Pärnu said Novgorodi laokohaõiguse Hansa Liidult.
1561 kinnitas Rootsi Tallinna privileegid, sealhulgas laokohaõiguse. Peale selle andis Rootsi Narvale kogu Venemaa-suunalise kaubanduse laokohaõiguse, mis kehtis Liivi sõja lõpuaastatel 1581–84 ja aastast 1643. 1588 sai Tartu Poola kuningalt Zygmunt III-lt Pihkva laokohaõiguse.
Laokohaõigus minetas tähtsuse 18. sajandil. Tallinna laokohaõigus kinnitati uuesti 1826, aga see jäi sümboolseks teoks, mida rakendama ei hakatud.
Naja annulifera

Naja annulifera on soomuseliste seltsi mürknastiklaste sugukonna kobra perekonna maoliik. 
Klassifikatsioon.
"Naja annulifera" on varem olnud egiptuse kobra alamliik. 
Soomused.
Täiskasvanud madude seljasoomused on kas pruunikashallid, tumepruunid või sinakasmustad, harva kollakad. Harva võib kohata ka triibutatud isendeid (harilikult isased), kelle sinakasmustad soomused seljal on vööditatud 7–11 laia kollase ehk kollakaspruuuni ringiga. Kõhusoomused aga on kollased kuid tumedate laikudega. 
Noorte madude seljasoomused on kollakat või rohekaskollakat värvi, kaela ümber aga must triip. Kõhualused soomused on kollased.
Pea.
Pea on suur kuid eraldub kaelast vaid pisut, ninamiku tipp on suunatud veidi ülespoole. Silmad on üsna suured, pupillid ümmargused. 
Keha.
Keha on neil silinderjas ja kaitsepoosiks lamendatud kaelal nn prillmaomärk puudub. 
Täiskasvanud madude kehapikkus on mõõdukas, 150–220 cm (isegi kuni 260 cm). Isased on harilikult suuremad ja raskemad kui emased maod.
Paljunemisbioloogia.
Kui Lõuna-Aafrika talveperiood on läbi, algab osadel "Naja annulifera" madudel paaritumisperiood (septembrist kuni detsembrini). Maod ärkavad talveunest ja algab vastuvõtlike partnerite otsimine. Sel perioodil on täheldatud isaste vahelisi võitlusi. Edukas paaritumine ei võta kaua aega (vangistuses 20 minutit) ja selle lõppedes roomavad partnerid eri radu pidi minema. 
Gestatsiooniperiood kestab kas vähem või kauem kui 2 kuud.
Emaste madude sigimisvormiks on ovipaaria, looduslikus keskkonnas muneb graviidne emane, sageli termiidipessa, suvel 8–33 muna (maksimaalselt 47). 
Kobramuna keskmised mõõtmed on 46–55 mm x 24–32 mm. 
Saakloom.
Jahti peab harilikult öösel.
Nende saakloomadeks on mitmed linnud ja nende munad, aga ka teised maod, nagu lärmakas aafrikarästik ja ka sama liigi isendeid.
Need maod on saakloomaks osadele lindudele, näiteks madukotkastele ja teistele madudele.
Kokkupuuted inimesega.
Need kobrad on looduses üsna häbelikud. Kui võimalik, püüavad nad vältida kokkupuuteid inimestega ja objektidega, mis on ärasöömiseks liiga suured, roomates lihtsalt ära.
Vahel peetakse neid seltsilisloomadena kodus, neid leidub ka loomaaedades. 26. märtsil 2011 teavitas Bronxi loomaaed roomajate maja sulgemisest, kuna "teismeline emane" "Naja annulifera" põgenes oma puurist.
Nurka või vihale aetuna võivad võtta sisse kaitsepoosi ja avada kaelal paikneva 12–16 cm nn kapuutsi, teadaolevalt ta sülitav kobra ei ole. 
"Naja annulifera" hammustus.
Inimeste suhtes on nad mürkmadudeks liigitatavad, kuna nende hammustuse ajal eritatud tokiinina toimiv sülg võib mürgistusseisundi esile kutsuda – sülg on neurotoksiline (toimib närvisüsteemi ja kopsud ning südamelihas võivad lakata talitlemast) ja võib põhjustada hingamispuudulikkuse.
Anafülaktilise šoki ärahoidmiseks võiks varuks olla 2–4 EpiPeni automaatsüstalt. Esmaabi tehnikaks võib kasutada "pressure immobilisation technique" võtet. 
Levila.
Neid madusid võib kohata Lõuna-Aafrikas, Svaasimaal,Mosambiigis, Zimbabwes, Botswanas, Sambias ja Malawis.
Santo António

Santo António on ainus linn ja suurim asula Príncipe saarel. Aastatel 1753–1852 oli see São Tomé ja Príncipe pealinn.
Linn paikneb saare kirderannikul. 3 km linnast põhja pool asub Príncipe lennujaam.
2013. aastal elas seal 1357 inimest, umbes 35% kogu saare elanikkonnast.
Linn on tuntud oma koloniaalarhitektuuri ja kirikute poolest.
Milčo Mančevski

Milčo Mančevski (sündinud 18. oktoobril 1969 Skopjes) on Makedoonia filmilavastaja ja -stsenarist.
Mančevski õppis Skopje ülikoolis ja Lõuna-Illinoisi Carbondale’i ülikoolis. 
Režissöörina on Mančevski loonud üle 50 lühi- ja dokumentaalfilmi. 
Aastal 1994 lavastas mängufilmi "Enne vihma" ("Пред дождот"), mis kandideeris parima võõrkeelse filmi Oscarile. Mančevski võitis filmi eest David di Donatello auhinna ja mitu Veneetsia filmifestivali auhinda, muuhulgas peaauhinna Kuldlõvi. 
Tunnustus.
Veneetsia filmifestivali auhind
Stockholmi filmifestivali auhind
David di Donatello auhind
Nominatsioonid.
Oscari
Gild

Gild (saksa keeles "Gilde", vanagermaani keeles 'ohvrisööming') on keskaegne või keskajast pärinev kutseorganisatsioon, harvem usuline või poliitiline organisatsioon.Sinna kuulusid kaupmehed ja laevaomanikud, kes ei olnud veel abiellunud.
Eestis.
Eestis tekkisid gildid arvatavasti 13. sajandil.
Tallinnas olevasse Kanuti ja Oleviste gildi kuulus algselt nii kaupmehi kui käsitöölisi, aga kui 14. sajandi keskel eraldus neist Suurgild, muutusid Kanuti ja Oleviste gild üksnes käsitööliste ühenduseks. Käsitöölised olid vastavate kutsealade järgi koondatud ametitesse ehk tsunftidesse. Oleviste ja Kanuti gild erinesid teineteisest kutsealase koondumise poolest. Kanuti gildis olid peamiselt saksa rahvusest "peenemad" käsitöölised, kes tegelesid rohkem "puhtamatel" ja tulusamatel kutsealadel. Näiteks eestlastel oli Liivimaa ordu võimu ajal keelatud astuda pagarite, kullasseppade ja lihunikkude tsunfti. Oleviste gild aga koosnes algupäraselt ilmselt skandinaavlastest ja eestlastest, kes tegelesid füüsiliselt tugevat jõudu vajavatel käsitööaladel. Rohkesti leidus eestlasi kivimurdjate, sadamatööliste, veovoorimeeste, kraavikaevajate, kaalumeeste, majateenijate, ratasseppade, korstnapühkijate jm. erialadel. Suures enamuses olid aga eestlased tünderseppade, kasukseppade, kiviraidurite ning müürseppade, kanepipunujate ning lõpuks ka maalrite, klaasijate ning tislerite ühises tsunftis. 
Oleviste ja ka Kanuti gildil oli oma hoone. Oleviste gild suleti 1698, kui Tallinna raad sai Rootsi kuningalt nõusoleku kahe gildi liitmiseks. Lisaks oli Tallinnas väikseid usulisi ja kutseorganisatsioone, näiteks Püha Ihu gild ja Toompeal Toomgild.
Tartus ja Pärnus tegutsesid kaupmeeste Suurgild ja käsitööliste Väikegild. Tartu Väikegildi nimetati keskajal Maarja gildiks, 18.–20. sajandil Antoniuse gildiks.
Eesti linnade valitsemises osalesid gildid 1877. aastani. 1920 nad kaotati.
Käsitööselts

Käsitööselts on käsitööharrastajate ühendus.
Käsitööselts võib tegutseda mitteametlikult, üksikisiku ümber kogunenud sõpruskonnana, või ametlikult, juriidilise isikuna, tavaliselt mittetulundusühinguna. Seltsi eesmärgid on käsitööoskuste arendamine ja rahvuslike käsitöötraditsioonide säilitamine.
Eesti käsitööseltse koondab 1992 asutatud Eesti Kodutööstuse Edendamise Keskselts, mis tegutseb juba igas maakonnas.
Külakogukond

Külakogukond on talurahva sotsiaalne ja majanduslik üksus, mis eksisteeris esiaja lõpul ja keskajal.
Külakogukonda kuulus külasaras, mille kasutamise ja muud küla omavalitsuse asjad otsustas külavanem koos ametimeestega, kelleks olid näiteks kubjas, kilter, hirsnik, sundija ja vardja.
Külakogukond hääbus pärisorjuse karmistumise ja mõisnike võimu laienemise tõttu.
Külakogukonna asemele hakkas 18. sajandi lõpupoole tekkima vallakogukond.
Tartu grand prix

Tartu "grand prix" (lühemalt Tartu GP) on ühepäevane Eestis peetav maanteesõiduvõistlus. Võistlust peetakse aastast 2002. 
Võistlus on kandnud mitmeid nimesid:
Aastast 2013 on Tartu Grand Prix osa Tour of Estonia'st.
Lelydorp

Lelydorp on Paramaribo järel Suriname suuruselt teine linn, Wanica ringkonna keskus.
2012. aastal elas seal 18 663 inimest.
Asula algne nimi oli "Kofi Djompo", praeguse nime sai see Cornelis Lely järgi, kes oli Hollandist saadetud kuberner 1902–1905. Algse nime päritolu kohta on legend, mis räägib, et Kofi, mis tähendab 'reedel sündinu', oli põgenenud orjade pealiku nimi. Hollandlased olid Kofil pea maha võtnud ja teistele orjadele hoiatuseks teibasse ajanud. Kui teivast kandev paat oli jõudnud jõe keskele, hüppas legendi järgi pea paadist välja. "Djompo" tähendabki hüppamist.
Estonian Junior Open

Estonian Junior Open on Tallinnas Nõmmel peetav juunioride tenniseturniir. See on üks ITF Junior Circuiti turniire.
Eesti Pesapalli ja Softpalli Liit

Eesti Pesapalli ja Softpalli Liit (lühend EPSL; inglise keeles "Estonian Baseball and Softball Federation") oli Eesti pesapalli ja "softball"'i alaliit.
Liit koordineeris pesapalli ja "softball"'iga seotud tegevust Eestis.
Liit asutati 2008 ning kustutati registrist 2015. 1. jaanuaril 2016 asutati Eesti Pesapalliliit.
Eesti Võrkpalli Liit

Eesti Võrkpalli Liit on Eesti võrkpalli alaliit. 
Liit koordineerib võrkpalliga seotud tegevust Eestis.
Ajalugu.
Asutatud 14. detsembril 1923 Eesti Käsipalli Liiduna. Pärast II maailmasõda toimus tegevus Eesti NSV Võrkpalliföderatsioonina. Eesti Võrkpalliföderatsiooni tegevus taastati Eesti Käsipalli Liidu õigusjärglasena 1. juunil 1990. 
Liit on Rahvusvahelise Võrkpalliföderatsiooni (FIVB) ja Euroopa Võrkpalli Konföderatsiooni (CEV) liige alates 22. juulist 1992.
Liikmesus Eesti Spordi Keskliidus taastati 17. mail 1990.
Alates 1. jaanuarist 2002 kannab nime Eesti Võrkpalli Liit (lühend EVF, tuletatud ingliskeelsest nimetusest Estonian Volleyball Federation).
Georg Sander

Georg Sander (7. mail 1923 Tartu – 16. märts 2016 Tartu) oli eesti teatrikunstnik.
Ta lõpetas aastal 1941 Tartu kommertskooli, suvest Tartu hävituspataljonis. Aastast 1949 õppis ta Tartu Riiklikus Kunstiinstituudis ja lõpetas 1955. aastal teatridekoratsiooni eriala juba Eesti NSV Riiklikus Kunstiinstituudis.
Ta töötas aastatel 1945–1949 Vanemuise teatris dekoratsioonimaalijana ja 1951–1983 kunstnikuna, aastast 1983 kuni 1990. aastate keskpaigani oli ta Vanemuise mittekoosseisuline kunstnik.
Isiklikku.
Tema õde oli matemaatik ja endine baleriin Tamara Sõrmus.
Waterloo (Sierra Leone)

Waterloo on suuruselt teine linn Sierra Leone Läänepiirkonnas. See asub pealinnast mööda teed umbes 30 km kaugusel idas.
2004. aastal elas seal 34 079 inimest ja 2015. aastal umbes 55 000.
Linn on etniliselt mitmekesine, ükski rühm ei ole selges enamuses. Kõige rohkem räägitakse krio keelt.
Põllumajandusnäitus

Põllumajandusnäitus on näitus, mis tutvustab põllumajanduse toodangut, põllumajandusmasinaid, väetisi, põllumajandusloomade tõuge, põllumajandusalase uurimistöö tulemusi ja uusi töövõtteid.
Baltimaade esimene põllumajandusnäitus toimus 1871 Riias. Eesti esimene põllumajandusnäitus toimus Märt Miti algatusel Otepääl. Tartus korraldati esimene põllumajandusnäitus 1887 ja Tallinnas 1891.
Eesti NSV-s korraldati ülevabariigilisi ja rajoonidevahelisi põllumajandusnäitusi sageli koos lüpsi- ja künnivõistlustega.
Pärast taasiseseisvumist on Eestis korraldatud rahvusvahelisigi põllumajandusnäitusi, näiteks Maamess ja Agro Tartu 2003.
SEB Tallink Open

SEB Tallink Open on igal aastal Tallinnas peetav naiste tennisevõistlus. Võistlus on üks ITF Women's Circuit'i turniire.
Eesti Davis Cupi koondis

Eesti Davis Cupi koondis (ka Eesti Davise karika koondis) on Eestit esindav rahvuskoondis Davis Cupi karikavõistlustel. 
Koondist haldab Eesti Tennise Liit.
Eesti on Davis Cupil osalenud aastast 1935.
Valentina Monetta

Valentina Monetta (sündinud 1. märtsil 1975 San Marinos) on San Marino laulja, kes on esindanud oma riiki Eurovisiooni lauluvõistlusel kokku neljal korral.
2012. aasta Eurovisiooni lauluvõistlusel esindas ta San Marinot lauluga "The Social Network Song". Oma poolfinaalis sai ta 31 punktiga 14. koha ega pääsenud finaali.
2013. aasta Eurovisiooni lauluvõistlusel esindas ta San Marinot lauluga "Crisalide (Vola)". Oma poolfinaalis sai ta 47 punktiga 11. koha ja jäi esimesena finaalist välja.
2014. aasta Eurovisiooni lauluvõistlusel esindas ta San Marinot lauluga "Maybe". See oli esimene kord, mil San Marino finaali on jõudnud. Finaalkontserdil sai ta 14 punktiga 24. koha.
2017. aasta Eurovisiooni lauluvõistlusel esindas ta koos Jimmie Wilsoniga San Marinot lauluga "Spirit of the Night". Teises poolfinaalis sai laul ühe punktiga viimase koha. See oli neljas kord, mil ta Eurovisioonil osales. Neli korda on Eurovisioonil osalenud veel vaid Fud Leclerc (1956, 1958, 1960 ja 1962) ja Peter, Sue &amp; Marc (1971, 1976, 1979 ja 1981) ja Elisabeth Andreassen (1982, 1985, 1994 ja 1996).
Grimoald

Grimoald I (u 610 või varem – 671) oli Benevento hertsog (647–662) ja langobardide kuningas (662–671).
Ta sai Benevento hertsogiks pärast oma venda Radoaldi.
Grimoald abiellus kuningas Aripert I tütre Theodotaga, nende poeg oli Garibald, kes valitses pärast isa surma mõne kuu, kuid tagandati nooruse tõttu.
Taizé vennaskond

Taizé vennaskond ("Communauté de Taizé") on rahvusvaheline oikumeeniline mungaordu keskusega Prantsusmaal Taizé külas Cluny linna lähedal Saône-et-Loire'i departemangus. Selle asutas vend Roger (Roger Louis Schutz-Marsauche) 1940. aastal. Koosneb natuke üle 100 mungast, kes elavad tsölibaadis ja on enamasti protestantliku või katoliikliku taustaga.
Taizé klooster on tuntud peamiselt noorte inimeste palverännaku kohana. Igal aastal kohtub seal üle 100 000 inimese ja osaleb piiblitundides, aruteludes ja ühistöödes.
Taizé vennaskonnas kujunenud meditatiivne palvestiil ja muusika, mida iseloomustavad lihtsad korduvad mitmehäälsed laulud, leiab kasutust ka Eestis.
Põlva kolhoos

Põlva kolhoos oli kolhoos Põlva rajoonis Põlva külanõukogus.
Põlva kolhoosi eelkäija, põllumajanduslik artell "Võit" oli Mandri-Eesti esimene ühismajand. Artelli asutamiskoosolek toimus 17. augustil 1947 Mammastes. 1970. aastal liituti J. Lauristini nimelise kolhoosiga ja ühismajandi nimeks sai Põlva kolhoos.
Kolhoosi pindala 1989. aasta seisuga oli 6200 ha, millest üle 3000 ha haritavat maad ja üle 2000 ha metsa.
Kolhoosi peamiseks tootmissuunaks oli tõuloomakasvatus. Põlva kolhoosi Aarna suurfarm oli Põlva rajooni suurimaid piimatootjaid. Kolhoosil oli eesti suur valge sigade ja eesti punase karja tõufarm. Kolhoosis tegeleti ka hobusekasvatuse ja kalakasvatusega.
Kolhoosi keskuse hoone (arhitekt Vilen Künnapu) asus Mammastes. Hiljem asus samas hoones Põlva vallavalitsus.
Kolhoosi esimehed:
Eesti ragbikoondis

Eesti ragbikoondis on Eesti esinduskoondis ragbis (ragbi liidus). Koondis kuulub Eesti Ragbi Liitu.
Koondis pidas esimese maavõistluse 22. mail 2010, kui mängis Soomega; Eesti kaotas 15-22.
Gangsta's Paradise

"Gangsta's Paradise" on Ameerika räppari Coolio kirjutatud (kaasautor) ja esitatud (koos L.V.-ga) laul, mis anti välja singli ja muusikavideona. Laulus on kasutatud ametlikult sämplit Stevie Wonderi laulust "Pastime Paradise". See on Coolio ainus laul, milles puuduvad roppused, sest see oli Wonderi tingimuseks oma laulu kasutada lubamisel.
Laul on Coolio samanimelisel albumil ja filmi "Dangerous Minds" ("Ohtlikud mõtted", 1995) "soundtrack"-albumil.
Eesti meeste jääkeeglikoondis

Eesti meeste jääkeeglikoondis on Eesti meeste esinduskoondis jääkeeglis ehk "curling"'us. 
Koondis pidas esimese maavõistluse 4. detsembril 2004, kui mängis Iirimaaga; Eesti kaotas 6-15.
Eesti naiste jääkeeglikoondis

Eesti naiste jääkeeglikoondis on Eesti naiste esinduskoondis jääkeeglis ehk kurlingus. 
Koondis pidas esimese maavõistluse 10. detsembril 2005, kui mängis Inglismaaga; Eesti kaotas 3-13.
Eesti pesapallikoondis

Eesti pesapallikoondis on Eesti esinduskoondis pesapallis. 
Koondis on kokku pandud Eesti kolme pesapalliklubi (Keila Pitbulls, Keila Sox, Kiili Pantrid) mängijatest.
Eesti naiste korvpallikoondis

Eesti naiste korvpallikoondis on Eesti naiste esinduskoondis korvpallis. Koondis kuulub Eesti Korvpalliliitu.
Koondise treener on Kaspars Majaneks, abitreenerid Sergio Cubeiro Rico ja Marko Parkonen. 
EM 2021.
Kvalifikatsiooniturniir.
Kvalifikatsioonivõistlustest võttis osa 33 naiskonda, kes olid jagatud 9 alagruppi (kolm alagruppi 3 võistkonnaga). Finaalturniirile pääsesid iga alagrupi võitja ning viis parimat teise koha omanikku. Koha finaalmängudel olid kindlustanud korraldajad Prantsusmaa ja Hispaania. 
Eesti naiskond mängis C-alagrupis koos Venemaa, Bosnia ja Hertsegoviina ning Šveitsiga. Eesti mängude tulemused:
Venemaa ning Bosnia ja Hertsegoviina kogusid 5 võitu ja said 1 kaotuse. Alagrupi võitis Venemaa, kelle korvide vahe oli omavahelistes mängudes parem. Mõlemad kvalifitseerusid finaalturniirile. Šveits võitis 2 mängu ja kaotas 4 mängu. Eesti kaotas kõik mängud.
EM 2023.
Kvalifikatsiooniturniir.
Kvalifikatsioonivõistlustest võttis osa 38 naiskonda, kes olid jagatud 10 alagruppi (kaks alagruppi 3 võistkonnaga). Finaalturniirile pääsesid iga alagrupi võitja ning neli parimat teise koha omanikku. Koha finaalmängudel olid kindlustanud korraldajad Sloveenia ja Iisrael. Venemaa ja Valgevene naiskonnad kõrvaldati oma alagrupi mängudest Venemaa sissetungi tõttu Ukrainasse 24. veebruaril 2022. aastal. 
Eesti naiskond mängis G alagrupis koos Kreeka, Suurbritannia ja Portugaliga. Eesti mängude tulemused:
Kreeka kogus 5 võitu ja 1 kaotuse, võitis alagrupi ja sai koha finaalturniiril. Suurbritannia ja Portugal kogusid 3 võitu ja 3 kaotust. Teise koha saavutas Suurbritannia tänu paremale korvide vahele omavahelistes mängudes ning sai samuti mängima finaalturniirile. Eesti kogus 1 võidu ja sai 5 kaotust.
Koondise koosseis 2023.
Naiste korvpallikoondise koosseis 2023. aasta EM valikmängudes Suurbritannia (45:100) ja Kreekaga (65:67):.
Scatman's World

"Scatmans World" on Ameerika muusiku Scatman Johni esitatud laul, mis anti välja singli ja muusikavideona.
Eesti suusahüppekoondis

Eesti suusahüppekoondis on Eesti esinduskoondis suusahüpetes. Koondis kuulub Eesti Suusaliitu.
Üldnä järv

Üldnä järv (ka "Üldna järv") on järv Võrumaal Rõuge vallas.
Järve pindala on 0,8 ha.
Werner Krolikowski

Werner Krolikowski (12. märts 1928 Oels, Sileesia (tänapäeval Olesnica, Poola) – 27. november 2016) oli Saksa DV partei- ja riigitegelane.
Werner Krolikowski oli pärit töölisperekonnast. Põhikooli lõpetamise järel õppis ta aastatel 1942–1944 haldusteenistujaks. 1944. aasta oktoobrist kuni 1945. aasta maini võttis ta lennuväe abiteenistuse koosseisus osa Teisest maailmasõjast.
Sõja järel töötas ta 1945. aasta maist oktoobrini kodukohas Oelsis töölisena. 1945. aastal asustati ta Poolale läinud Sileesiast ümber Mecklenburgi Darguni, kus ta töötas esialgu töölisena. 1946. aasta oktoobris astus Werner Krolikowski Saksamaa Sotsialistlikku Ühtsusparteisse. 1946–1950 töötas ta Malchinis haldusteenistujana. 1950–1952 töötas ta Saksamaa Sotsialistliku Ühtsuspartei Mecklenburgi liidumaa juhatuses. 1952. aasta juulist kuni detsembrini oli ta Ribnitz-Damgarteni piirkonna Saksamaa Sotsialistliku Ühtsuspartei allorganisatsiooni esimene sekretär. 1952. aasta detsembris vabastati ta sellelt ametikohalt ning ta sai parteidistsipliini rikkumise eest noomituse.
1953. aasta jaanuarist töötas ta Greifswaldi ringkonna SSÜP allorganisatsiooni agitatsiooni- ja propagandasekretärina, oktoobrist detsembrini teise sekretärina ja 1953. aasta detsembrist kuni 1958. aasta juunini esimese sekretärina. 1958. aasta juunist kuni 1960. aastani märtsini oli ta Rostocki piirkonna SSÜP allorganisatsiooni agitatsiooni- ja propagandasekretär ning seejärel 1960. aasta märtsist maini teine sekretär.
1960. aasta maist kuni 1973. aasta oktoobrini oli Werner Krolikowski Dresdeni ringkonna SSÜP allorganisatsiooni esimene sekretär. Alates 1963. aastast oli ta Saksamaa Sotsialistliku Ühtsuspartei Keskkomitee liige ja Rahvakoja (parlamendi) liige. 1971. aasta juunis sai ta Saksamaa Sotsialistliku Ühtsuspartei Keskkomitee Poliitbüroo liikmeks. 1973. aasta oktoobrist kuni 1976. aasta oktoobrini oli ta Saksamaa Sotsialistliku Ühtsuspartei Keskkomitee sekretär ja 1976–1989 Saksamaa Sotsialistliku Ühtsuspartei Keskkomitee Poliitbüroo majanduskomisjoni liige. 1976. aasta novembrist kuni 1988. aasta novembrini oli ta Saksa DV Ministrite Nõukogu esimene aseesimees. 1988. aasta septembris sai ta Saksamaa Sotsialistliku Ühtsuspartei Keskkomitee põllumajandussekretäriks. 1988. aastast kuni 1989. aasta novembrini oli ta ka Saksa DV Riiginõukogu liige.
1989. aasta novembris astus Werner Krolikowski kõigilt oma ametikohtadelt tagasi ja heideti 3. detsembril 1989 Saksamaa Sotsialistlikust Ühtsusparteist välja. 7. detsembrist 1989 kuni 12. märtsini 1990 oli ta süüdistatuna riigi raha kuritarvitamises eeluurimisvangistuses, kuid vabastati vahi alt tervislikel põhjustel ning kohtuprotsess jäeti ära.
Hedemora

Hedemora on tiheasustusega paikkond Rootsis Dalarna läänis. Hedemora on Hedemora valla keskus. 2010. aastal elas Hedemoras 7273 inimest.
Galilei termomeeter

Galileo termomeeter on läbipaistva vedelikuga täidetud silinder, milles on erineva ujuvusega klaaskuulid. Temperatuuri muutudes muutub põhjavajunud ja pinnale kerkinud kuulide arv. Temperatuuri näidu teadasaamiseks on kuulide küljes temperatuurinäiduga sildikesed.
Galileo termomeetri leiutas grupp Itaalia akadeemikuid ja tehnikuid, kelle hulgas oli ka Galileo Galilei õpilasi. Selle termomeetri kirjeldus avaldati 1666. aastal, 14 aastat pärast Galilei surma. Leiutajad nimetasid termomeetri oma õpetaja auks, sest termomeetri töö põhineb Galilei avastatud vedeliku soojuspaisumisel ja Archimedese seadusel. Temperatuuri tõustes vedeliku ruumala kasvab, s.t tema tihedus väheneb. Kui mingi termomeetri ujuki kaal on ühel temperatuuril täpselt võrdne selle ujuki poolt välja tõrjutud vedeliku kaaluga, siis temperatuuri langedes sama ruumalaga vedelikuhulga kaal suureneb, ujuki ujuvus paraneb ning ujuk tõuseb pinnale. Temperatuuri tõustes sama ruumalaga vedelikuhulga kaal väheneb, ujuki ujuvus halveneb ning ujuk vajub põhja. 
Ujukid valitakse termomeetris kaalu järgi nii, et nende ujuvus vastab vedeliku temperatuuri mõnekraadilistele erinevustele. Näiteks võivad viie ujukiga Galileo termomeetri ujukite ujuvused vastata temperatuuridele 18°, 20°, 22°, 24°, 26° ja 28 °C. Kui sellel termomeetril on kaks ujukit põhjas ja kolm pinnal, siis on termomeetri temperatuur vahemikus 20–22 °C.
Surnud 16. märtsil

"Siin loetletakse 16. märtsil surnud tuntud isikuid."
Kesäranta

Kesäranta on Soome peaministri residents Helsingis Meilahtis. Kesäranta oli algselt arhitekt Frans Ludvig Caloniuse (1833–1903) suvevilla. Hoone valmis 1873 ning sai nimeks Villa Bjälbo. Hiljem sai see nimeks Kesäranta. 
Ajalugu.
Arhitekt Frans Ludvig Calonius projekteeris ja ehitas oma suvevilla valmis 1873. aastal. See asetses väljaspool Helsingi linna piire Meilahtis, kuhu paljud jõukad helsinglased ehitasid oma suvekodud 19. sajandi lõpul. 1887. aastal läks Kesäranta Soome Panga laekuri Carl Robert Ignatiuse (1846–1904) omandusse. Uus omanik laskis teha põhjalikud ümberehitustööd ehitusmeister Elia Heikeli juhatusel ning nii lisati hoonele 20 meetri kõrgune torn ja veranda merepoolsel küljel. 
1904. aastal ostis valitsus maja Ignatiuselt ära ja see kohandati Soome kindralkuberneri ametikorteriks. Selle esimeseks elanikuks oli Nikolai Bobrikov, kes sai villas elada üsna lühikest aega, sest ta mõrvati juba samal suvel. Seejärel elasid majas N. Bobrikovi ametijärglased Ivan Obolenski, Nikolai Gerhard, Vladimir von Boeckmann ja Franz Albert Seyn. Pärast Soome kodusõda elas hoones Saksa Läänemere-divisjoni komandör Rüdiger von der Goltz ja hiljem riigihoidja Carl Gustaf Emil Mannerheim. 
Soome iseseisvumise järel on Kesäranta toiminud Soome peaministri ametikorterina ning nn valitsuse õhtukoolina. Viimane nimetus pärineb 1930. aastate lõpust, mil peaminister A. K. Cajander hakkas kutsuma ministreid oma residentsi, arutamaks järgmisel päeval Riiginõukogu plenaaristungitel käsitlemisele tulevaid küsimusi. 
Kesäranta residentsis on elanud peaministrid Jyrki Katainen, Mari Kiviniemi, Paavo Lipponen, Esko Aho, Urho Kekkonen, Sanna Marin.
Arhitektuur.
Algupärane F. L. Caloniuse projekteeritud suvevilla moodustab Kesäranta hoone põhiosa. C. R. Ignatius uuendas seda 19. sajandil ehitusmeistri E. Heikeli plaanide kohaselt, lisades hoonele 20 meetri kõrguse torni ja veranda merepoolsele küljele. Kui valitsus maja ära ostis, tehti arhitekt Johan Jacob Ahrenbergi projekti kohaselt juurdeehitis, kuhu sisustati köök; valmis ka merepoolne klaasveranda. 
1950. aastatel saneeris valitsus Kesäranta uutele ajanõuetele vastavaks. Ehitustööde käigus lammutati halvas seisukorras torn ning vana mööbel vahetati kaasaegse vastu välja. Aastatel 1981–1983 tehtud renoveerimistööde käigus püüti hoonele anda endisaegne väljanägemine. Vanu fotosid abiks võttes ehitati torn uuesti üles ning maja sisustati taas kindralkuberneriaegse mööbliga. Viimati leidsid suuremad remondi- ja renoveerimistööd aset aastatel 2003–2004.
Residentsi juurde kuuluvad 1950. aastatel ehitatud rannasaun ning majandushoone, vahimaja, lehtla, sadamakai ja tenniseväljak.
Praegu on Kesäranta Riiginõukogu otsuse kohaselt kultuuriajaloolise tähtsusega hoone.
Eesti meistrivõistlused võrkpallis

Eesti meistrivõistlused võrkpallis on kõrgeim rahvuslik meeste võrkpalliliiga Eestis, mida on korraldatud 1925. aastast. Võistlusi korraldab Eesti Võrkpalli Liit.
1925. aasta jaanuaris korraldati esimesed Eesti meistrivõistlused võrkpallis, kust võttis osa 21 meeskonda ning mille võitis Tallinna Sport. Algselt korraldas võistlusi Eesti Käsipalli Liit.
Valitsev Eesti meister 2024/25 hooajast on Bigbank Tartu, kes võitis finaalseeria mängudega 4:1 Võru Barruse vastu.
Hooajal 2024/25 osales meistriliigas neli Eesti võrkpalliklubi: Selver x TalTech, Bigbank Tartu, Barrus Võru ja Pärnu VK.
Eesti meistrivõistlused suusahüpetes

Eesti meistrivõistlused suusahüpetes on Eesti meistrivõistlused suusahüpetes, mida korraldatakse 1933. aastast. 
Meistrivõistlusi peetakse nii talvel kui ka suvel.
Eesti meistrivõistlused jalgratturite maanteesõidus

Eesti meistrivõistlused jalgratturite maanteesõidus (grupisõidus) on Eesti meistrivõistlused maanteesõidus. Meistrivõistlused toimuvad ürituse Eesti meistrivõistlused jalgrattasõidus raames.
Eesti meistrivõistlused temposõidus

Eesti meistrivõistlused temposõidus ehk eraldistardis on Eesti meistrivõistlused temposõidus. Meistrivõistlused toimuvad ürituse Eesti meistrivõistlused jalgrattasõidus raames.
2011. aasta juunioride Euroopa meistrivõistlused kergejõustikus

2011. aasta Euroopa juunioride meistrivõistlused kergejõustikus toimusid 21.–24. juulini Tallinnas Kadrioru staadionil. Need olid 21. Euroopa juunioride meistrivõistlused kergejõustikus.
Võistlustest võttis osa 954 kergejõustiklast 47 riigist.
Eesti sportlastest oli edukaim odaviskaja Liina Laasma, kes võitis tulemusega 55.99 kuldmedali.
AOTK Twiga Cup

AOTK Twiga Cup on juunioride tennisevõistlus. Võistlus on üks ITF Junior Circuiti turniire. 
Aastal 2011 toimus Twiga Cup Tallinnas.
Taevaskoja kolhoos

Taevaskoja kolhoos oli kolhoos Põlva rajoonis Põlva külanõukogus. Kolhoosi keskus asus Himmastes.
Taevaskoja kolhoos asutati 1968. aastal kaheksa väikese ühismajandi liitmise teel. 
Kolhoosi kogupindala oli 6830 ha, millest 3346 ha haritavat maad ja umbes 2200 ha metsamaad. Kolhoosil oli üle 360 töötaja.
Kolhoosi peamiseks tootmissuunaks oli veisekasvatus. 1986. aastal saadi lehma kohta üle 4,5 tonni piima. Lisaks tegeles kolhoos seakasvatuse ja teraviljakasvatusega. 
Taevaskoja kolhoosil oli eesti mustakirju karja ja suurt valget tõugu sigade tõufarm.
Kolhoosi esimees oli 1968–1989 Väino Kaljuvee, 1989–1991 Jaan Tobreluts.
1991. aastal moodustati Taevaskoja kolhoosist Taevaskoja põllumajanduslik osaühing.
2008. aasta Euroopa meistrivõistlused rahvusvahelises kabes

2008. aasta Euroopa meistrivõistlused rahvusvahelises kabes olid 19.-28. augustini Tallinnas toimunud Euroopa meeste meistrivõistlused rahvusvahelises kabes. Võistluses osales 66 kabetajat. 
Võitluse võitis Lätit esindav Guntis Valneris.
Eesti meistrivõistlused kiiruisutamises

Eesti meistrivõistlused kiiruisutamises on Eesti meistrivõistlused kiiruisutamises, mida korraldatakse 1910. aastast ja pärast Eesti taasiseseisvumist 2005. aastast. 
Esimestel meistrivõistlustel olid meeste distantsid 500 ja 5000 m ning naistel 500 m.
Mustkael-kobra

Mustkael-kobra ("Naja nigricollis") on kobra perekonna maoliik. 
Klassifikatsioon.
Esimesena kirjeldas seda maoliiki 1843. aastal teaduslikult Norra zooloog Johan Reinhardt.
Tänapäeval liigitatakse see madu soomuseliste seltsi mürknastiklaste sugukonna kobra perekonda ja tema teaduslik ladinakeelne nimetus on "Naja nigricollis". 
Alamliigid.
Veebipõhises taksonoomilises andmebaasis "Integrated Taxonomic Information System" ("ITIS") on mustkael-kobral kolm alamliiki: 
Wolfgang Wüsteri jt (2007) tehtud fülogeneetilised uuringud näitavad, et taksonit "nigricincta" tuleks käsitleda eraldi liigina "Naja nigricincta".
Levila.
Neid madusid võib kohata Aafrikas, Angolas, Beninis, Burkina Fasos, Kamerunis, Kesk-Aafrika Vabariigis, Tšaadis, Kongo Demokraatlikus Vabariigis, Kongos, Etioopias, Gabonis, Ghanas, Guinea-Bissaus, Guineas, Elevandiluurannikul, Keenias, Libeerias, Malil, Nigeris, Nigeerias, Senegalis, Sierra Leones, Gambias, Mauritaanias, Sudaanis, Tansaanias, Somaalias, Togol, Ugandas, Sambias ja Malawis.
Varasemad kirjeldused nende madude levila kohta Lõuna-Aafrikas, Botswanas, Zimbabwes, Svaasimaal, Mosambiigis ja valdavas osas Namiibias võivad käia "Naja mossambica" või "Naja nigricincta" kohta, kuna neid peeti mustkael-kobra alamliikideks.
Soomused.
Soomused: 
Juveniilsete madude soomused on halli värvi ja laia musta kaelavöödiga, kaelaalune vööt on roosakas ja ulatub kuni kõhuni. 
Täiskasvanud maod on harilikult tumehalli või musta värvi ja nende kaelavööt on lai, allpool aga punast või oranži värvi, vahel ka punakaspruunid või oliivirohelised.
Paljunemisbioloogia.
Paaritumisaeg loodusliku levila piires võib neil madudel olla talve lõpust (septembris) kuni suve alguseni (detsembris). 
Nende madude sugulise sigimise vormiks on ovipaaria. Graviidne emane madu muneb (90–100 päeva pärast paaritumist) 10–15, vahel koguni 22 muna. Munadest kooruvad 60–70 päeva pärast munemist 20–25 cm pikkused maopojad, kes on kohe üsna iseseisvad maod. 
Elupikkus.
Vangistuses on nende elupikkus 23 aasta ringis.
Kokkupuuted loomadega.
Tema saakloomadeks on sisalikud, teised maod, kahepaiksed, väiksed kalad, linnud ja nende munad ning närilised.
Nemad on saakloomaks teistele madudele.
Kokkupuuted inimestega.
Neid liigitatakse sülitavate kobrade hulka ja kallaletungi korral on mustkael-kobra võimeline selle tõrjuma, suunates mürgihammastest sülje täpselt vaenlasena tajutava objekti, näiteks inimese silma.
Tal on kalduvus sülge pritsida väikseimagi provokatsiooni korral, kuid uurijate arvates tasakaalustab seda agressiivsust tagasihoidlikum hammustamiskalduvus. 
Tugeva ärrituse seisundi korral võib mustkael-kobra pritsida sülge kuni 28 korda järjest, kulutades selleks 135 mg mürki.
Naja crawshayi

Naja crawshayi on kobra perekonna maoliik. 
Levila.
Neid madusid võib kohata roomamas Kongo Demokraatlikus Vabariigis, Kongo Vabariigis, Malawis ja Tansaanias.
2005. aasta U18 neidude Euroopa meistrivõistlused võrkpallis

2005. aasta U18 neidude Euroopa meistrivõistlused võrkpallis (inglise 2005 Youth Girls European Championship) olid 29. märtsist 3. aprillini 2005 Tallinnas toimunud kuni 18-aastaste neidude Euroopa meistrivõistlused võrkpallis. Need olid järjekorras 6. sellised Euroopa meistrivõistlused.
Võistlusel osales 12 neidude võistkonda ja võitis Ukraina.
1969. aasta U21 noormeeste Euroopa meistrivõistlused võrkpallis

1969. aasta U21 noormeeste Euroopa meistrivõistlused võrkpallis olid 6.–14. septembrini 1969 Tallinnas ja Riias toimunud kuni 21-aastaste noormeeste Euroopa meistrivõistlused võrkpallis. Need olid teised sellised Euroopa meistrivõistlused.
Võistlusel osales 17 noormeeste võistkonda ja võitis Nõukogude Liit.
Latiinide liit

Latiinide liit (umbes 7. sajand eKr – 338 eKr) oli ligikaudu 30 muistse Rooma lähedal asunud Latiumi piirkonna küla ja hõimu vastastikuseks kaitseks organiseeritud konföderatsioon. Mõiste "Latiinide liit" on välja mõelnud tänapäevased ajaloolased ja sel puudub ka täpne ladinakeelne vaste. 
Liidu loomine.
Liit loodi algselt kaitseks ümbritsevalt aladelt pärinevate vaenlaste (etruskide) vastu ja selle juhtrolli kandis Alba Longa linn. Vastavalt ühe Cato Vanema poolt kirja pandud teksti säilinud fragmendile kuulusid ühel hetkel liitu Tusculum, Aricia, Lanuvium, Lavinium, Cora, Tibur, Pometia ja Ardea.
Liit Rooma juhtimise all.
Rooma legendaarse seitsmenda ja viimase kuninga Lucius Tarquinius Superbuse valitsemisajal keelitati latiine Rooma juhtrolli tunnustama. Lepingut Roomaga uuendati ja lepiti kokku, et latiinide väesalgad ilmuvad teatud kindlaksmääratud päeval kindlaksmääratud paika, et moodustada koos Rooma vägedega ühendatud sõjaline jõud. Seda ka tehti ja Tarquinus moodustas Rooma ja latiinide väesalkadest ühendatud üksused.
Rooma vabariik moodustas oma arengu alguses, aastal 493 eKr, liidu Latiinide liiduga. Lähtuvalt Rooma traditsioonist järgnes see pealkirja "Foedus Cassianum" kandev leping Rooma võidule liidu üle Regilluse järve lahingus. Leping nägi ette, et nii Rooma kui Latiinide liit jagavad sõjalistelt vallutustelt saadud saaki (millest sai hiljem üks aastatel 341–338 eKr peetud Latiinide sõja põhjuseid) ja et mistahes nende kahe osalusel läbi viidavaid sõjakäike pidid juhtima Rooma kindralid. See liit aitas tõrjuda tagasi Apenniinides elanud rändhõimude ("aequi" ja "volsci") rünnakuid ja sel viisil hoiti armeede segunemisega ära nende hõimude sissetung Latinumi. Jätkuvalt ei ole selge, kas latiinid võtsid Rooma liitu vastu lihtsalt kui ühe liidu liikme või allkirjastati Rooma riigi ja Latiinide liidu vaheline leping kui kahe võrdse osapoole vaheline leping.
Sõjad Roomaga.
Rooma kuningriigi ajajärgul ja Rooma vabariigi perioodi alguses ja keskpaigas leidis roomlaste ja latiinide vahel aset hulk konflikte. Need konfliktid tõid kaasa hulga sõdu, millest paljud peeti küll Rooma ja üksikute Latiinide liidu linnade vahel, kuid aeg-ajalt võitles Rooma ka kogu liidu vastu.
Rooma kasvav võim viis selleni, et Rooma hakkas liidus järk-järgult domineerima. Algse lepingu uuendamine aastal 358 eKr määras ametlikult kindlaks Rooma juhtrolli ja päästis lõpuks valla Latiinide sõja (341–338 eKr). Pärast Rooma võitu saadeti liit laiali.
Pärast Latiinide liidu lõppu aastal 338 eKr nimetas Rooma liitu kuulunud linnad munitsiipiumideks ("municipia") ja rajas neisse kolooniad ("coloniae"). See tähendas, et linnu valitses sestpeale Rooma (või Rooma vabariik) ja seal elanud inimesi peeti edaspidi Rooma kolonistideks.
2014. aasta naisjuunioride Euroopa meistrivõistlused võrkpallis

2014. aasta naisjuunioride Euroopa meistrivõistlused võrkpallis (ingl k "2014 Women's Junior European Volleyball Championship") toimusid 16.-24. augustini Tallinnas ja Tamperes (Soomes). 
Naisjuunioride Euroopa meistrivõistlused võrkpallis said teoks 24. korda.
2014. aasta võistlusel osales 12 naisjuunioride võistkonda ja võitjaks osutus Serbia.
1997. aasta jäähoki maailmameistrivõistlused

1997. aasta jäähoki maailmameistrivõistlused olid 61. jäähoki maailmameistrivõistlused. Võistlused peeti Soomes Turus ja Tamperes 21. aprillist 5. maini 1997. 
Maailmameistriks tuli Kanada. Hõbemedali sai Rootsi ja pronksmedali Tšehhi.
Võistluste C-grupi mängud toimusid 22.–28. märtsini Tallinnas ja Kohtla-Järvel.
2015. aasta iluuisutamise maailmameistrivõistlused

2015. aasta iluuisutamise maailmameistrivõistlused toimusid 23.–29. märtsini 2015 Hiinas Shanghais.
Esimesel kahel päeval toimusid ametlikud treeningud, võistlusprogramm algas 25. märtsil. Võisteldi neljal alal: jäätants, paarissõit, naiste üksiksõit ja meeste üksiksõit.
Jäätantsus tuli maailmameistriks Prantsusmaa paar Gabriella Papadakis ja Guillaume Cizeron, paarissõidus Kanada paar Meagan Duhamel ja Eric Radford, naiste üksiksõidus Venemaa sportlane Jelizaveta Tuktamõševa ja meeste üksiksõidus Hispaania sportlane Javier Fernández.
Eestit esindasid seekordsetel võistlustel vaid jäätantsijad Irina Štork ja Taavi Rand, kes said lühikavas 48,04 punkti ega pääsenud esitama vabakava. Kokkuvõttes jäid nad 23. kohale. Eestis kandsid võistlusi üle ajalehe Postimees veebiportaal ja Tallinna Televisioon.
Asukoht.
Hiina sai 2015. aasta maailmameistrivõistluste korraldamise õiguse 2012. aastal. Tegemist oli esimese korraga, mil iluuisutamise maailmameistrivõistlused leidsid aset Hiinas.
Võistlused toimusid aastatel 2008–2010 ehitatud vee- ja jääspordikeskuses "Shanghai Oriental", mis mahutab kuni 18 000 pealtvaatajat.
Kvalifikatsioonikriteeriumid.
2015. aasta maailmameistrivõistlustel said osaleda iluuisutajad, kes esindasid Rahvusvahelise Uisuliidu liikmesriike ja olid 1. juuliks 2014 saanud vähemalt 15-aastaseks. Riikide uisuliidud said kehtestada võistlejatele täiendavaid kriteeriume, kuid Rahvusvaheline Uisuliit sätestas minimaalse tehniliste elementide punktisumma, mille potentsiaalsed võistlejad pidid koguma vähemalt ühel maailmameistrivõistlustele eelnenud rahvusvahelisel võistlusel (kas viimasel või eelviimasel hooajal). Seejuures võis lühikava ja vabakava punktid koguda eri võistlustel.
Võistlejate piirarvud.
Vastavalt 2014. aasta maailmameistrivõistluste tulemustele kehtestati Rahvusvahelise Uisuliidu liikmesriikidele võistlusalade kaupa võistlejate piirarv, mis võis ulatuda sõltuvalt alast 1–3 võistleja või võistluspaarini.
Tulemused.
Meeste üksiksõit.
Mehed esitasid oma lühikava 27. märtsil ja vabakava 28. märtsil 2015.
Naiste üksiksõit.
Naised esitasid lühikava 26. märtsil ja vabakava 28. märtsil 2015.
Paarissõit.
Paarissõitjad esitasid lühikava 25. märtsil ja vabakava 26. märtsil 2015.
Jäätants.
Jäätantsijad esitasid lühikava 25. märtsil ja vabakava 27. märtsil 2015.
Medalid.
Allpool toodud tabelis on esitatud 2015. aasta maailmameistrivõistluste medalijaotus riikide lõikes:
Auhinnafond.
Rahvusvaheline Uisuliit pani välja auhinnafondi kogusummas 710 000 USA dollarit. Üksiksõidu esimesed kolm kohta said vastavalt 45 000, 27 000 ja 18 000 dollarit, jäätantsu ja paarissõidu esimesed kolm kohta vastavalt 67 500, 40 500 ja 27 000 dollarit.
2015. aasta Euroopa U23 meistrivõistlused kergejõustikus

2015. aasta Euroopa U23 meistrivõistlused kergejõustikus toimusid 9.–12. juulini Tallinnas Kadrioru staadionil. Need olid 10. Euroopa U23 meistrivõistlused kergejõustikus.
Tallinn European Open

Tallinn European Open on Tallinnas igal aastal peetav judovõistlus. 
Enne Euroopa võistluseks saamist oli see "A-Tournament" (2003). Aastatel 2005–2011 oli see judo maailma karikasarja etapp. 2012. aastal langetati võistluse kategooria kontinentaalseks, Euroopa tasandi võistluseks (European Open).
Radikaaldemokraatlik partei

Radikaaldemokraatlikuks on ennast nimetanud mitmed erakonnad: